NORMOVCON

Norwegian Movement Control (NORMOVCON) var en norsk militær avdeling utplassert i Kroatia, Bosnia-Hercegovina, Serbia og Makedonia i årene 1992–1996. Avdelingen var en del av UNPROFOR (senere UNPF og UNCRO) og hadde ansvaret for transportkontroll. Hovedansvaret var flyplassene i Zagreb, Split, Sarajevo, Beograd og Skopje. I tillegg ble det utført transportkontroll i forbindelse med båt, bil og jernbane.

Hovedkvarteret ble i 1992 plassert i Sarajevo, men måtte senere flyttes til Pleso, en tidligere jugoslavisk militærleir ved flyplassen i Zagreb, på grunn av krigshandlingene.

NORMOVCON ble kjent i store deler av verden på grunn av sitt avdelingskontor på flyplassen i Sarajevo som etter hvert fikk tilnavnet «Maybe Airlines» på grunn av hyppige kanselleringer og svært usikre flytider.

 Referanser 

Kategori:FN-sanksjonerte militære operasjoner og styrker
Kategori:Kroatia
Kategori:Bosnia-Hercegovina
Kategori:Serbia
Kategori:Jugoslavia